《邵氏园亭》
宋代·于石

曲曲亭台日月春，人间荣辱两无闻。
梅边读易分明月，松下敲棋碎白云。
东里先生新酿酒，北山逋客旧移文。
家传应得青门趣，手种园瓜手自耘。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。